b'\n_START_ARTICLE_\nBazni predor Ceneri\n_START_SECTION_\nNamen\n_START_PARAGRAPH_\nS tem 15,4 km predorom bo nastala nova povezava med alpskim severnim Tessinom (Sopraceneri) ali bolj natan\xc4\x8dno, med dolino nad Lago Maggiore in okoli\xc5\xa1kim gorskim svetom Magadinoebene in hribovitim ju\xc5\xbenim delom kantona (Sottoceneri), \xc5\xbee v Lombardskem delu. Nova \xc5\xbeelezni\xc5\xa1ka proga Gotthard naj bi tako zadostila zahtevam, da je najvi\xc5\xa1ja to\xc4\x8dka na 550 m nadmorske vi\xc5\xa1ine in da je to tisto, kar prina\xc5\xa1a operativne in ekonomske koristi. Tako bo, zahvaljujo\xc4\x8d baznima predoroma Gotthard in Ceneri, najve\xc4\x8dji vzdol\xc5\xbeni naklon zna\xc5\xa1al sedem promilov (z nekaj kraj\xc5\xa1imi odseki do naklona do 21 promilov). Tako bodo te\xc5\xbeki tovorni vlaki (obremenitve do 4000 ton) lahko vozili brez dodatne vleke._NEWLINE_V potni\xc5\xa1kem prometu bo prihranek na \xc4\x8dasu deset minut, vendar za ceno spektakularnih pogledov, ki bodo sicer potniku omogo\xc4\x8deni na severni plo\xc5\xa1\xc4\x8dadi. Poleg tega se bazni predor Ceneri navezuje na omre\xc5\xbeje privla\xc4\x8dne primestne \xc5\xbeeleznice med krajema Bellinzona in Locarno ter Lugano in Chiasso in dalje proti Vareseju v Lombardiji. Zahvaljujo\xc4\x8d novim neposrednim povezavam bodo lahko \xc4\x8dasi potovanj med Luganom in Locarnom iz dana\xc5\xa1njih 50 minut skraj\xc5\xa1ani na 22 minut.\n_START_SECTION_\nNa\xc4\x8drtovanje\n_START_PARAGRAPH_\nLeta 1999 so bili s strani \xc5\xa1vicarskega Zveznega sveta potrjeni predhodni projekti za izgradnjo enocevnega, dvotirnega baznega predora skozi Monte Ceneri. Potem je bil pri Sigirinu zvrtan 3 km dolg raziskovalni rov, da bi razjasnili geolo\xc5\xa1ke razmere. Iz ve\xc4\x8d razlogov je bila spremenjena odlo\xc4\x8ditev, da se gradi dvocevni predor s po enim tirom v vsaki cevi ter prehodi med njima na razdalji 300 m. Decembra 2003 so v senatu, v juniju 2004 pa v Dr\xc5\xbeavnem svetu odlo\xc4\x8dili o financiranju._NEWLINE_Podobno kot pri baznem predoru Gotthard, je vmesno napadno mesto dostopno z novim 2,5 km dolgim predorom v Sigirinu. To omogo\xc4\x8da, da so glavni predor za\xc4\x8deli isto\xc4\x8dasno vrtati na \xc5\xa1tirih straneh, kar znatno prispeva k hitrosti gradnje. Severni portal se nahaja v obmo\xc4\x8dju Vigana - Camorino, ju\xc5\xbeni portal v Vezii. 2,5 km pred ju\xc5\xbenim portalom bo zgrajen podzemni krak Sare, kar bo omogo\xc4\x8dilo prihodnje nadaljevanje predora proti jugu. Z Italijo namre\xc4\x8d \xc5\xa1e ni bil dose\xc5\xbeen dogovor o nadaljevanju poteka gradnje. Na podro\xc4\x8dju obeh severnih portalov so v tunelu tri razvejane kaverne, ki omogo\xc4\x8dajo prehod iz ene v drugo cev. V vzhodnem predoru te\xc4\x8de dvotirna proga na portalno obmo\xc4\x8dje, kjer bo vzpostavljena neposredna povezava med Luganom in Locarnom.\n_START_SECTION_\nRealizacija\n_START_PARAGRAPH_\nKonec marca 2006 so se v Sigirinu za\xc4\x8dela pripravljalna dela. 2. junija 2006 je bil na severnem portalu slovesno polo\xc5\xbeen temeljni kamen, ki ga je izkoristil takratni \xc5\xa1vicarski minister za promet Moritz Leuenberger za nenavadno oster napad proti kritikom projekta._NEWLINE_V februarju 2008 so se dela vrtanja za\xc4\x8dela pri Sigirinu (vzporedno z obstoje\xc4\x8dim raziskovalnim rovom) s predorskim vrtalnim strojem (TBM). Poleg tega so se v letu 2008 in 2009 izvajala pripravljalna dela za vzpostavitev nadzornih zgradb pri portalih in gradnja prog ter za\xc4\x8dasnega mostu v Camorinu. Najve\xc4\x8dji zamah del na obeh predorih z vmesnimi prehodi so se v Sigirinu za\xc4\x8dela 2009, italijanska delovna skupina pa je dela za\xc4\x8dela spomladi leta 2010. Gradbena dela bodo v skladu s planom napredovnja na severnem delu kon\xc4\x8dana \xc5\xbee leta 2014, v ju\xc5\xbeni smeri pa v letu 2016._NEWLINE_Stanje del 1. decembra 2013: 28,50 km ali 72,7\xc2\xa0% izvrtanega predora._NEWLINE_Grafi\xc4\x8dna predstavitev napredovanja del: http://www.alptransit.ch/fileadmin/dateien/stand-arbeiten/ceneri-basistunnel/cbt-e.gif_NEWLINE_22. septembra 2010 je pri gradbenih delih prvi delavec izgubil \xc5\xbeivljenja.\n_START_SECTION_\nVozli\xc5\xa1\xc4\x8de Camorino\n_START_PARAGRAPH_\nVozli\xc5\xa1\xc4\x8de Camorino (italijansko Nodo di Camorino), ki se nahaja tik ob severnem portalu, kjer bo nov prehod z obstoje\xc4\x8do \xc5\xbeelezni\xc5\xa1ko progo. Na tem podro\xc4\x8dju bo treba obnoviti \xc5\xa1tevilne mostove. Obstoje\xc4\x8da vzporedna mostova \xc4\x8dez avtocesto A2 bo treba nadomestiti s \xc5\xa1tirimi za progo. Dva dodatna mostova bosta potrebna na glavni cesti za dobavo od severa proti portalu Bellinzona / Gotthard in v smeri Locarno / Luino. Poleg tega bo treba zgraditi za\xc4\x8dasni most \xc4\x8dez glavno cesto za dostop na gradbi\xc5\xa1\xc4\x8de.\n_START_SECTION_\nStro\xc5\xa1ki\n_START_PARAGRAPH_\nZa projekt baznega predora Ceneri so bili prvotno ocenjeni stro\xc5\xa1ki pribli\xc5\xbeno 1,2 milijarde CHF, ki pa so se pove\xc4\x8dali po odlo\xc4\x8ditvi za gradnjo dveh cevi na 2,050 milijarde \xc5\xa1vicarskih frankov. \xc5\xbde na za\xc4\x8detku gradnje je pri\xc4\x8dakovati pove\xc4\x8danje cene najmanj za 10%.'